CELEX: 32020R1811
Language: hu
Date: 2020-12-01 00:00:00
Title: A Bizottság (EU) 2020/1811 végrehajtási rendelete (2020. december 1.) a 684/2009/EK rendeletnek az észak-írországi gazdasági szereplők azonosítása tekintetében történő módosításáról

2020.12.2.   
               
               
                  HU
               
               
                  Az Európai Unió Hivatalos Lapja
               
               
                  L 404/3
               
            
         A BIZOTTSÁG (EU) 2020/1811 VÉGREHAJTÁSI RENDELETE
         (2020. december 1.)
         a 684/2009/EK rendeletnek az észak-írországi gazdasági szereplők azonosítása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre és különösen annak 113. cikkére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (1) 131. cikkével,
         tekintettel a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelvre (2) és különösen annak 29. cikke (1) bekezdésére,
         mivel:
         
                     (1)
                  
                  
                     Az Egyesült Királyság 2020. január 31-én a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (a továbbiakban: a kilépésről rendelkező megállapodás) alapján kilépett az Európai Unióból.
                  
               
                     (2)
                  
                  
                     A kilépésről rendelkező megállapodás 126. cikke 2020. december 31-ig tartó átmeneti időszakot ír elő. Eddig az időpontig az uniós jog teljes egészében alkalmazandó az Egyesült Királyságra és az Egyesült Királyságban.
                  
               
                     (3)
                  
                  
                     Az átmeneti időszakot követően a jövedéki adókra vonatkozó uniós szabályok többé nem lesznek alkalmazandók az Egyesült Királyságra. A kilépésről rendelkező megállapodás részét képező, Írországról/Észak-Írországról szóló jegyzőkönyv 8. cikkével összhangban azonban a jövedéki adókra vonatkozó uniós szabályok az átmeneti időszakot követően továbbra is alkalmazandók lesznek Észak-Írországban (3) annak érdekében, hogy elkerülhető legyen az Írország és Észak-Írország közötti ellenőrzött határ létrejötte.
                  
               
                     (4)
                  
                  
                     A 389/2012/EU tanácsi rendelet (4) 19. cikkével összhangban minden tagállam elektronikus adatbázist tart fenn, amely tartalmazza a 2008/118/EK irányelv 4. cikke szerinti gazdasági szereplők (adóraktár-engedélyesek, bejegyzett címzettek és bejegyzett feladók) nyilvántartását. A kétbetűs országkód tekintetében a 612/2013/EU bizottsági rendelet (5) 1. cikke szabályozza a kereskedők azonosító számának szerkezetét, megadva, hogy a kereskedő jövedéki száma két mezőből áll. Az első az alfabetikus országkód, amely annak a tagállamnak az azonosítója, ahol a gazdasági szereplőt vagy az adóraktárat nyilvántartásba vették. Ez a kód a 684/2009/EK bizottsági rendelet (6) II. mellékletének 3. kódlistájából kerül kiválasztásra. Ezen túlmenően az eljárások számítógépesítve vannak, és azokat az árumozgás-ellenőrzés terén a jövedékitermék-szállítási és -felügyeleti rendszer (EMCS), a jövedéki adó fizetésére kötelezett gazdasági szereplők nyilvántartása területén pedig a jövedékiadatcsere-rendszer (SEED) elnevezésű páneurópai informatikai rendszerek támogatják.
                  
               
                     (5)
                  
                  
                     A jövedéki termékeknek az Unió és Észak-Írország közötti szállítását Unión belüli szállításként kell kezelni. Következésképpen azon észak-írországi székhellyel rendelkező gazdasági szereplőket, akik jövedéki termékeket adófelfüggesztési eljárás keretében kívánnak szállítani a tagállamokba és a tagállamokból, nyilvántartásba kell venni és engedélyezni kell a SEED-ben, továbbá az ilyen típusú szállításkor e gazdasági szereplőknek az uniós jövedéki eljárásokat és az EMCS-t kell alkalmazniuk. A tagállamokhoz rendelt kódokat és országkódokat a 684/2009/EK rendelet határozza meg az ISO Alpha 2-kód (ISO 3166) szabványra hivatkozva. Az Egyesült Királyság gazdasági szereplői a „GB” kódot használják, Észak-Írország azonban e rendszer keretében nem rendelkezik egyedi kóddal. Mivel az ISO az egyedi kóddal nem rendelkező területek esetében lehetővé teszi az X-kódok használatát, továbbá az (EU) 2020/1470 bizottsági végrehajtási rendelettel (7) való összhang érdekében helyénvaló az „XI” kód használata a jövedéki termékek szállítását végző észak-írországi gazdasági szereplők megkülönböztetésére.
                  
               
                     (6)
                  
                  
                     A 684/2009/EK rendeletet ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a Jövedékiadó-bizottság véleményével,
                  
               ELFOGADTA EZT A RENDELETET:
         
            1. cikk
            A 684/2009/EK rendelet a következőképpen módosul:
            
                        a)
                     
                     
                        Az I. melléklet 1. táblázata 17.2 pontjának a c sor, F oszlop rovatában található szöveg helyébe a következő szöveg lép:
                        „Adjon meg egy, a tagállamok országkódjaitól eltérő országkódot.”
                     
                  
                        b)
                     
                     
                        A II. melléklet a következőképpen módosul:
                        
                                    i.
                                 
                                 
                                    a 3. kódlista helyébe a következő szöveg lép:
                                    „3.   ORSZÁGKÓDOK
                                    Az országkódoknak meg kell felelniük az (EU) 2020/1470 bizottsági végrehajtási rendelet (*1) I. mellékletében meghatározott, a nemzetközi áruforgalomra vonatkozó európai statisztika ország- és területnómenklatúrájában meghatározott kódoknak, kivéve a következőt:
                                    
                                                —
                                             
                                             
                                                Görögország, amely esetében a GR helyett az EL kód használandó.”;
                                             
                                          
                                       (*1)  A Bizottság (EU) 2020/1470 végrehajtási rendelete (2020. október 12.) a nemzetközi árukereskedelemmel kapcsolatos európai statisztika területén alkalmazandó ország- és területnómenklatúráról, valamint más vállalkozásstatisztikák földrajzi bontásáról (HL L 334., 2020.10.13., 2. o.)."
                        
                                 
                              
                                    ii.
                                 
                                 
                                    a 4. kódlistát el kell hagyni;
                                 
                              
                                    iii.
                                 
                                 
                                    az 5. kódlista helyébe a következő szöveg lép:
                                    „5.   VÁMHIVATAL HIVATKOZÁSI SZÁMA (VHSZ)
                                    A VHSZ a tagállam országkódjának azonosítójából és egy hatjegyű alfanumerikus nemzeti kódból áll (például IT0830AB).”
                                 
                              
                  
         
            2. cikk
            Ez a rendelet 2021. január 1-jén lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 29., 2020.1.31., 7. o.
         
         
            (2)  HL L 9., 2009.1.14., 12. o.
         
         
            (3)  Az Írországról/Észak-Írországról szóló jegyzőkönyv 18. cikkében említett demokratikus hozzájárulástól függően, a jegyzőkönyv 8. cikkének további alkalmazására is figyelemmel.
         
            (4)  A Tanács 389/2012/EU rendelete (2012. május 2.) a jövedéki adók területén való közigazgatási együttműködésről és a 2073/2004/EK rendelet hatályon kívül helyezéséről (HL L 121., 2012.5.8., 1. o.).
         
            (5)  A Bizottság 612/2013/EU végrehajtási rendelete (2013. június 25.) a gazdasági szereplők és az adóraktárak nyilvántartásának a jövedéki adók területén való közigazgatási együttműködésről szóló 389/2012/EU tanácsi rendelet szerinti statisztika és jelentéstétel tekintetében történő működtetéséről (HL L 173., 2013.6.26., 9. o.).
         
            (6)  A Bizottság 684/2009/EK rendelete (2009. július 24.) a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról (HL L 197., 2009.7.29., 24. o.).
         
            (7)  A Bizottság (EU) 2020/1470 végrehajtási rendelete (2020. október 12.) a nemzetközi árukereskedelemmel kapcsolatos európai statisztika területén alkalmazandó ország- és területnómenklatúráról, valamint más vállalkozásstatisztikák földrajzi bontásáról (HL L 334., 2020.10.13., 2. o.).